**דף מלווה – מפגש ראשון לאחר תחילת המלחמה**

**מתנדבים יקרים, במצגת הבאה מופיעות מספר אפשרויות למפגש עם התלמידים, אתם מוזמנים לקחת ולהתאים את הפעילויות שאתם יותר מתחברים אליהם ומאמינים שרלוונטים ביותר לכיתה שלכם.  
ניתן לשלב גם שיתוף אישי בחוויה שלכם, ובידע שיש לכם להציע בנוגע למצב שיכול לאפשר יותר ודאות ורוגע.   
את השקופיות מלוות הערות שמסבירות איזה שימוש ניתן לעשות בהן, אז שימו לב אליהן!**

שקופית 2-3 – האזנה משותפת לשיר: חזקים ביחד.  
 ניתן להקרין את מילות השיר תוך כדי האזנה (מופיע בשקופית 3)

שקופית 4 – סבב בעקבות האזנה לשיר: חזקים ביחד.

לאחר הסבב ניתן לסכם ולאסוף שהרבה מאיתנו הרגישו פחד, כעס או עוד רגשות לא נעימים אחרים. מדובר במצב מורכב שמדינת ישראל לא ידעה הרבה זמן. ראינו גם הרבה אחדות בעם והתגייסות למען מטרה משותפת, ובנו כעורף חזק יש המון כוח, זה נותן לחיילים שלנו תקווה שיש על מי לשמור!

שקופית 5 – גם אני..

בכל פעם המתנדב יקריא אמירה, כולם עוצמים עיניים ומי שמזדהה איתה מרים יד, בין אמירה לאמירה פותחים עיניים אחרי הרמת היד לראות מי עוד הרים יד.  
ניתן לעצור לשוחח על אמירות שתפסו את הכיתה במיוחד, לתת עוד הזדמנות לשתף.

שקופית 6 – מה אני יכול/ה לעשות?

קוראים את המכתב ביחד או אפילו חלקים ממנו שנגעו לליבכם במיוחד, כשהמסר המרכזי הוא שאנחנו מגוייסים ותורמים לא רק במחוות גדולות, שעצם האכפתיות שלנו והגדלת הראש כלפיי הקרובים לנו ביותר היא בעלת משמעות עצומה. כל גילוי אחריות שניתן לעשות במרחב החיים משותף שלנו יש בו מין היכולת להקל ולעזור.

שקופית 7 – התייחסות בעקבות קריאת המכתב

כל אחד בוחר שאלה שאליה ירצה להתייחס בעקבות קריאת הכתבה ועונה עליה.   
ניתן גם לבקש מכל אחד לכתוב את התשובות לשאלות, ולבקש לשתף באחת מהן את שאר הכיתה.

שקופית 8 – עוטף עזה / עוטף ישראל?   
  
נתחיל בחידון קצר ולאחריו צפייה בכתבה – אנחנו לא עוטף עזה – אנחנו עוטף ישראל. הערה: כדאי לראות את החמש דקות האחרונות של הסרטון, אין צורך בכולו.